Vettvangsrannsókn á nauðlendingunni á Nýjabæjarfjalli á laugardaginn er lokið. Starfsmaður Rannsóknarnefndar samgönguslysa telur rétta ákvörðun hafa verið tekna með nauðlendingu.
Allt bendir til þess að ástæða nauðlendingar á Nýjabæjarfjalli vestur af Kaldbaksdal á Öxnadalsheiði á laugardaginn hafi verið vélarbilun. Flugvélin er af gerðinni I.C.P. Savannah S og er skráð sem heimasmíðað loftfar.
Í gær hófst rannsókn á tildrögum slyssins en Ragnar Guðmundsson, hjá flugsviði Rannsóknarnefndar samgönguslysa, segir vísbendingar komnar um orsök.
þetta virðist benda til að þetta sé tæknilegs eðlis, það sem átti sér stað, bilun í flugvélinni.
Hann telur flugmanninn hafa tekið rétta ákvörðun, að nauðlenda á grófum og sléttum fjallstoppnum.
þær voru alveg þokkalegar aðstæðurnar til lendingar og lendingin virðist bara hafa gengið mjög vel.
Hann segir flugvélina í góðu ásigkomulagi en það hafi komið upp vélarbilun og því þurfi að sækja hana með þyrlu til þess að valda ekki jarðraski.
ég veit að þeir eru að skoða það í dag en auðvitað hefur veður og skyggni og veðurfar áhrif á hvort það verði hægt að klára það í dag eða hvort að þurfi að bíða með það.
Ragnar staðfestir að þetta sé sama vél og nauðlenti á ísilögðu Þingvallavatni í mars tvö þúsund og tuttugu.
Nú sé málið á leið í frumrannsóknarfasa þar sem það verður kannað enn frekar. Ragnar segir erfitt að áætla hvenær niðurstöður liggi fyrir.
Starfsmaður Rannsóknarnefndar samgönguslysa telur að flugmaður sem nauðlenti á Nýjabæjarfjalli á Öxnadalsheiði á laugardag hafi tekið rétta ákvörðun. Vettvangsrannsókn er lokið. 